REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 003-06/17-01/30

URBROJ:251-287-17-01-1

Zagreb, 30. kolovoza 2019.

**Z A P I S N I K**

sa 30. sjednice Školskog odbora Industrijske strojarske škole, održane dana 30. kolovoza 2019. godine u 9,00 sati u uredu ravnatelja Škole.

Prisutni članovi Školskog odbora:

1. Ivica Štefanac

2. Božo Čužić

3. Snježana Barbarić

4. Ilija Krstanović

5. Jadranko Kezerić

6. Iva Bojčić

Odsutni: 1 .Ana Vereš

 2. Nenad Predovan

Ostali prisutni:

1. Nenad Pavlinić ravnatelj

2. Vesna Soldo tajnica Škole

Sjednicu vodi Ivica Štefanac predsjednik Školskog odbora do verifikacije mandata Ive Bojčić izabranog člana Školskog odbora iz reda nastavnika i stručnih suradnika, Božo Ćužić zamjenik predsjednika do izbora predsjednika Školskog odbora, a nakon Izbora predsjednika vođenje sjednice preuzima izabrana predsjednica Školskog odbora Iva Bojčić.

Zapisnik vodi Vesna Soldo tajnica Škole

 Ivica Štefanac predsjednik Školskog odbora, otvara sjednicu i konstatira i da postoji potrebna većina za rad i odlučivanje. Dnevni red iz poziva za sjednicu stavlja na glasovanje i konstatira da je jednoglasno prihvaćen

 **D n e v n i r e d:**

1. Verifikacija zapisnika sa 29. sjednice Školskog odbora

2. Verifikacija mandata člana Školskog odbora iz reda nastavnika i stručnih suradnika

3. Izbor predsjednika Školskog odbora

4. Razmatranje zahtjeva zaposlenice Katarine Knežević

5. Razno

**AD.1.**

Ivica Štefanac: Stavljam na glasovanje zapisnik sa 29. sjednice Školskog odbora.

Vesna Soldo : Imam primjedbe na zapisnik točnije na navode iz točki 4. dnevnog reda. Moram naglasiti ja nisam prijavljivala zaposlenicu Katarinu Knežević na stručni ispit. Zaposlenike na stručni ispit prijavljuje pedagog Škole od kada sam u ovoj školi, a počela sam raditi 1999. godine. Zaposlenica Knežević je u radnom odnosu u Školi od 2015. godine. Imenovana je imala do početka rada u Školi 11. mjeseci i 9. dana staža u struci i potvrdu da je završila pedagoško-psihološku naobrazbu, ali nije imala položen stručni ispit. Stručni ispit je položila 2016. godine. Zaposlenica Knežević se 2017. godine usmeno obratila ravnatelju i pitala zašto ranije nije prijavljena na stručni ispit? Ravnatelj me pozvao u svoj ured gdje se nalazila zaposlenica i ja sam je uputila na članak 109. Zakona o odgoju i obrazovanju i rekla da ću nazvati Agenciju za strukovno obrazovanje. Agenciju sam nazvala i savjetnik Siniša Markulin mi je rekao da je zaposlenica trebala uputiti pisani zahtjev ravnatelju Škole u kojem je trebala navesti da je spremna ranije polagati stručni ispit.

Ivica Štefanac: Stavljam na glasovanje zapisnik sa ispravkom navoda iz točke 4. koje je zatražila tajnica Vesna Soldo, konstatiram da je zapisnik sa iznesenim ispravkom imenovane jednoglasno prihvaćen.

**AD.2.**

 Ivica Štefanac: Izvijestio bih vas da je iz reda nastavnika i stručnih suradnika za člana Školskog odbora izabrana kolegica Iva Bojčić. Nakon verifikacije mandata kolegice meni prestaje mandat. Zamolio bih kolegicu Ivu Bojčić da nam se predstavi.

Iva Bojčić: Nastavnica sam hrvatskog jezika. Udana i majka dvoje djece. Napredovala sam u zvanje nastavnik-mentor.

Ivica Štefanac: Stavljam na glasovanje verifikaciju mandata člana Školskog odbora iz reda nastavnika i stručnih suradnika Ive Bojčić, konstatiram da je mandat jednoglasno verificiran.

**AD.3.**

Božo Ćužić: Zamolio bih vas da predložite kandidate za predsjednika Školskog odbora.

Ilija Krstanović : Predlažem kolegicu Snježanu Barbarić.

 Snježana Barbarić : Ja predlažem kolegicu Ivu Bojčić

Božo Ćužić: Stavljam na glasovanje predložene kandidate za predsjednika:

1. Snježana Barbarić
2. Iva Bojčić

konstatiram da je sa četiri (4) glasa „za“ za predsjednika Školskog odbora izabrana kolegica Iva Bojčić.

**AD.4.**

Iva Bojčić: Pročitala očitovanje Agencije za strukovno obrazovanje i obrazovanje odraslih.

Ilija Krstanović : Na prethodnoj sjednici sam iznio mišljenje i ostajem pri iznesenom da je prijava stručnog ispita odgovornost zaposlenice. Uvijek sam na strani zaposlenika , ali smatram da Škola nije pogriješila. Zaposlenica je mogla sama tražiti da polaže ranije stručni ispit. Kako ravnatelj vrši uvid u rad zaposlenika mogla se obratiti ravnatelju i zatražiti njegovo mišljenje. Neinformiranost zaposlenice ne dovodi u pitanje postupanje Škole, nego je zaposlenica trebala biti ta koja će se informirati kako i kada poduzeti što treba.

Snježana Barbarić : Kolegica je rekla da je tražila informacije, ali ih nije dobila. Mislim da stoji odgovornosti i na zaposlenici i Školi.

Nenad Pavlinić: Kolega Krstanović je u pravu. Sve što je naveo ne ide u korist zaposlenice. Zaposlenica Katarina Knežević je dobra nastavnica i treba je nastojati zadržati u Školi.

Iva Bojčić: Stavljam na glasovanje odštetni zahtjev zaposlenice Katarine Knežević, konstatiram da je Školski odbor jednoglasno sa pet (5) glasova „za“ donio

 **ODLUKU**

 Odbija se odštetni zahtjev zaposlenice Katarine Knežević kao neosnovan.

**AD.5.**

Iva Bojčić :Pročitala zamolbu Silvije Radusin majke Valentine Radusin vezanu za upis u I. razred Škole u zanimanje tehnički crtač djeteta Valentine Radusin.

Nenad Pavlinić: Upoznao bih Školski odbor da je Nastavničko vijeće vezano za navedenu zamolbu donijelo odluku kojom se odbija zamolba Silvije Radusin za upis djeteta Valentine Radusin u I. razred naše škole u zanimanje tehnički crtač, zbog popunjenosti upisnih kvota u svim zanimanjima.

Iva Bojčić: Da li prihvaćate odluku Nastavničkog vijeća? Konstatiram da je Odluka Nastavničkog jednoglasno prihvaćena.

 Sjednica završena u 9,50

Zapisnik vodila Predsjednica Školskog odbora

Vesna Soldo,dipl.iur. Iva Bojčić, prof